Det står skidt til i både Sparekassen Farsø og Fjordbank Mors viser en ny omfattende analyse. På et såkaldt risikoindeks scorer bankerne højere end EBH Bank, Løkken Sparekasse, Roskilde Bank og Amagerbanken gjorde før deres kollaps. Det får nu eksperter til at opfordrer kunder og investorer til at holde et vågent øje med bankerne. Det skriver Børsen. Børsen har i samarbejde med analysefirmaet Niro Invest vurderet 99 danske banker og tildelt dem et risikoindeks efter en række faktorer. Jo lavere indeks, desto sundere er banken. - De banker som klarer sig dårligst i analysen må siges at have betydelige udfordringer, siger analytiker Nicholas Rohde fra Niro Invest til avisen. Værst ser det ud for Fjordbank Morsø, der ligger lavest på listen med et risikoindeks på 572,5. Til sammenligning havde Roskilde Bank, EBH Bank, Løkken Sparekasse og Gudme Raaschou Bank et indeks på 506,3 i 2006. Sparekassen Farsø ligger nummer 95 på listen med et indeks på 537,5.

Opsummering:
Sparekassen Farsø og Fjordbank Mors står svagere end krakkede banker gjorde da de kollapsede.